Som led i brillemissionen mødte Mogens Jørgensen i dag 12-årige David på en skole, han besøgte. David har indtil i dag haft problemer med at se tavlen, når han var i skole. Sammen med sin mor mødte David i dag op på brillemissionens opsamlingssted, hvor han fik foretaget en synsprøve. Det viste sig, at han virkelig trængte til briller. Dem har han fået nu takket være en elev fra Vaarst-Fjellerad skole. Skolen havde samlet over 40 par briller ind og doneret dem til brilleindsamlingen. - Det lykkedes os at finde et par briller, der passede ham. Vi fulgte ham tilbage til skolen, hvor han blev rigtig glad for, at han nu kunne se, hvad der stod på tavlen, fortæller Mogens fra Tanzania. Mogens Jørgensen er i disse dage i Tanzania for at aflevere de briller, TV2 nord i samarbejde med Louis Nielsen har indsamlet.

Opsummering:
Førstedagen af brillemissionen bragte Mogens Jørgensen sammen med 12-årige David, der havde svært ved at se tavlen i skolen, indtil han fik et par briller.